অ্যাড-অন (মোজিলা)
অ্যাড-অন (ইংরেজি: Add-on) হল সফটওয়্যার মডিউলের জন্য মোজিলা শব্দ, যা ফায়ারফক্স ওয়েব ব্রাউজার এবং সম্পর্কিত অ্যাপ্লিকেশনগুলিতে যোগ করার জন্য তৈরিকৃত। মোজিলা এসব অ্যাড-অন তাদের অফিসিয়াল অ্যাড-অন ওয়েবসাইটে হোস্ট করে থাকে। ব্রাউজার এক্সটেনশন হল প্রাথমিক ধরনের অ্যাড-অন। ২০১৭ সালে, মজিলা ফায়ারফক্সে এক্সটেনশনের জন্য অ্যাপ্লিকেশন প্রোগ্রামিং ইন্টারফেস (এপিআই) এ বড় ধরনের পরিবর্তন এনেছে, দীর্ঘস্থায়ী এক্সইউএল এবং এক্সপিকম এপিআইকে ওয়েবএক্সটেনশন্স এপিআই দিয়ে প্রতিস্থাপন করেছে যা গুগল ক্রোমের এর এপিআইয়ের অনুকরণে তৈরি করা হয়েছে। তাই ফায়ারফক্সের সাথে সামঞ্জস্যপূর্ণ থাকা অ্যাড-অনগুলি এখন ক্রোমের সাথেও অনেকাংশে সামঞ্জস্যপূর্ণ। ডিসেম্বর ২০২২ পর্যন্ত, ফায়ারফক্সের জন্য প্রায় ৩০,০০০ অ্যাড-অন এবং ৪৮০,০০০-এর বেশি থিম উপলব্ধ রয়েছে।